PINEDO BUSTAMANTE (EH Bildu, 2014-10-09):
Eskerrik asko. Egun on guztioi.
Gaur berriz ere eztabaidagai dugu jada EH Bildutik maiatzaren 29an mahai gainean genuen gai bat. Opor fiskalen auzia eztabaidara ekarri genuenean, mahai gainean jarri genuen gaia, ardura politikoa maiatzaren 29an.
Uste dut eztabaida hartan argi geratu zela gaiarekiko talde bakoitzak zuen jarrera. EH Bilduren jarrera orduan eta gaur berbera da. Opor fiskalen auzia dela eta herritarren guztion artean ordaindu behar izan dugun 30 milioi eurotako isunak ardura politikoak dituela oinarrian.
Isuna ordaintzeko modua adostu dute bai aldundien eta Jaurlaritzaren artean, guk hemen planteatu genuenaren ildotik gainera eta ordaindu egin da, bai. Baina batzuentzat badirudi hor bukatzen dela bidaia, opor fiskalen karpeta itxi eta beste gauza batera, inolako erantzukizunik aitortu gabe. Eta txarrena dena, karpeta hori ondo egindako lanen arasan jarri nahi dute.
Baina erantzukizun politikoa egon badago eta, maiatzeko eztabaidan esan genuen moduan, opor fiskalen inguruko auzi honetan izan diren arduradunek aurrerapauso bat eman behar dute, ausardiaz eta euren ekintzen ondorioak onartu.
Eztabaida hartan argi eta garbi esan genuen opor fiskalen inguruko isuna zegoela aldundiek sententzia ez betetzeagatik eta laguntza ilegalen berreskurapena atzeratzeagatik. Horrek arduradun politiko batzuk zituen eta hala adierazi genuen.
Beraz, gure aldetik argi eta garbi dago arduradun politiko batzuk egon badaudela, Europatik egindako, eskariei auzitegien eskariei ez zietenak inolako kasurik egin eta, larriena dena, isuna heldu denean, bere horretan mantendu direnak.
Miren, aquí lo que ha pasado es que se ha pagado la multa. Hemos pagado la multa entre todos y todas, y los responsables políticos últimos de esta multa siguen en sus trece, sin admitir el error, sin admitir que intentaron chulear a las autoridades europeas. Siguen manteniendo todavía que hicieron lo que debían y, lo que es aún peor, se permiten repartir culpas entre los demás y dar lecciones de rectitud.
Aquella audacia adelante fue un error, un error fruto de la irresponsabilidad, un ejemplo de altanería. Hemos escuchado todo tipo de excusas, razonamientos forzados, reparto de culpas a terceros por parte de quienes han estado en todo momento justificando lo que hicieron. Pero ha sido del todo imposible escuchar ni siquiera un simulacro de reconocimiento de responsabilidad.
Gaurko proposamenean Maneiro jaunak maiatzean onartutakoa berriz ere ekartzen du, berresteko. Agian, bere momentuan ez izandako babesen bat espero du eta berrespen honi pare bat ideia gehitzen dizkio erantzukizun politikoaren ildotik, biak.
Erantzukizun politikoaren gaian, maiatzeko eztabaidak guk agerian jarri genuen, bai gure diskurtsoan eta baita hona ekarri genuen proposamenean ere. Gaurko eztabaida honetan berdin egiten dugu. Erantzukizun eskari hau ez da soilik hemen Legebiltzarrean talde politikoek eginikoa.
Hor kalean hainbat gizarte eragileek, sindikatuek ere egin dute eta hauen ekimena dela medio, bereziki ELAren salaketa batetik abiatuta, pasa den astean esan egin denez jakin izan dugu EAEko Auzitegi Nagusiko fiskalak ikerketa martxan jarri duela aldundien erantzukizunaren inguruan, laguntza ilegalen berreskurapenaren atzeratze honetan.
Hau guretzat aurrerapauso bat da. Aurrerapauso bat ez soilik gai honetan, gai honetan ardurak argitze aldera, baizik eta orokorrean gardentasunaren bidean aurrerapausoa da.
Administrazio publikoen gardentasuna ezin da eslogan bat izan. Horrelako auzietan gizarteari argi eta garbi egindakoa azalduz frogatzen den zerbait da gardentasuna.
Adi jarraituko diogu Auzitegi Nagusiko fiskalak hasi berri duen ikerketari. Espero dugu fiskalak aldundien, Jaurlaritzaren eta Confebasken lankidetza zintzoa izatea oraingoan.
Eskerrik asko.